
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 319
                                                            din 16 decembrie 2022
pentru modificarea și completarea Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect

Consiliul Local al Municipiului Sighisoara, întrunit în ședință extraordinară,
Luând act de proiectul de hotărâre, înregistrat cu nr. 50.132/14.12.2022 și la Consiliul Local Sighișoara cu nr. 50.452/15.12.2022, de referatul de aprobare, înregistrat cu nr. 50.133/14.12.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Hotărârea Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect;
Ținând cont de prevederile Ordonanței de Urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă cu modificările și completările ulterioare;

Ținând cont de prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgenţă a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de Urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;

Ținând cont de Ghidul Specific privind accesarea fondurilor europene nerambursabile conform COMPONENTEI 12 - Sănătate în cadrul Planului Național de Redresare și Reziliență (P.N.R.R.); 
Având în vedere că, potrivit și în acord cu prevederile din Ghidul solicitantului s-a încheiat un acord de parteneriat între Municipiul Sighișoara și Spitalul Municipal Sighișoara, înregistrat la primul cu nr. 39.366/23.11.2022 și la cel de-al doilea cu nr. 5.724/24.11.2022, care trebuie supus aprobării autorității deliberative;

Având în vedere prevederile art. 44 alin. (1) din Legea nr. 273/2006 privind finanţele publice locale, cu modificările şi completările ulterioare; 

Având în vedere prevederile art. 42 alin. (1)  din Legea nr. 500/2002 privind finanţele publice, cu modificările şi completările ulterioare;

Având în vedere prevederile Legii nr. 95/2006 privind reforma în domeniul sănătăţii, republicată, cu modificările şi completările ulterioare;


Ținând cont de necesitatea modificării valorii totale a proiectului, a valorii maxime eligibile, precum și a cheltuielilor neeligibile, în acord cu devizele generale ale proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara”;

Având în vedere Raportul de specialitate al Spitalului Municipal Sighișoara, înregistrat la Municipiul Sighișoara cu nr. 50.434/15.12.2022, prin care se propune autorităţii publice locale aprobarea modificării și completării Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. ,,b”, alin. (4) lit. ,,f”, alin. (7) lit. ,,c” și alin. (14), art. 139 alin. (1) și alin. (3) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:
 Art I. Se modifică art. 2 al Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect, care va avea următorul conținut:
„Art. 2. Se aprobă cheltuielile legate de proiect, respectiv valoarea totală a proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara”, în sumă de 15.737.760,45 lei fără T.V.A., respectiv de 18.717.577,46 lei cu T.V.A., în conformitate cu Devizul General ce constituie Anexa nr. 1 la prezenta hotărâre, din care valoarea maximă eligibilă în sumă de 13.189.116,60 lei fără T.V.A., respectiv de 15.684.691,27 lei cu T.V.A., în conformitate cu Devizul General – eligibil, ce constituie Anexa nr. 2 la prezenta hotărâre.”
Art II. Se modifică art. 3 al Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect, care va avea următorul conținut:
„Art. 3. (1) Se aprobă contribuția proprie în proiect a Spitalului Municipal Sighișoara, cu suma de 2.548.643,85 lei fără T.V.A., respectiv de 3.032.886,18 lei cu T.V.A., reprezentând achitarea tuturor cheltuielilor neeligibile ale proiectului în conformitate cu Devizul General – neeligibil, ce constituie Anexa nr. 3 la prezenta hotărâre.
(2) Sumele reprezentând contribuția proprie și cheltuielile conexe ce pot apărea pe durata implementării proiectului: ”Reabilitarea, modernizarea și dotarea ambulatoriului  de specialitate din cadrul Spitalului Municipal Sighișoara”, pentru implementarea proiectului în condiții optime, se vor asigura din bugetul propriu al Spitalului Municipal Sighișoara.”
Art. III. Se aprobă completarea prevederilor Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect, cu un nou articol, în sensul introducerii după art. 4 a unui nou articol, respectiv art. 4^1, care va avea următorul conținut:
,,Art. 4^1. Se aprobă acordul de parteneriat încheiat între Municipiul Sighișoara și Spitalul Municipal Sighișoara, cu referire la proiectul: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara”, acord înregistrat la primul cu nr. 39.366/23.11.2022 și la cel de-al doilea cu nr. 5.724/24.11.2022, Anexa nr. 4 la prezenta hotărâre”.

Art. IV. Se aprobă completarea prevederilor Hotărârii Consiliului Local Sighișoara nr. 289 din 27 octombrie 2022 privind aprobarea participării în cadrul proiectului: ”Reabilitarea, modernizarea și dotarea ambulatoriului de specialitate din cadrul Spitalului Municipal Sighișoara” și a cheltuielilor legate de proiect, cu un nou articol, în sensul introducerii după art. 5 a unui nou articol, respectiv art. 5^1, care va avea următorul conținut:
,,Art. 5^1. Se certifică valorile cu referire la ”Consultații ambulatoriul de specialitate pe anul 2019”, în număr de 31.455, potrivit documentului însușit și anexat prezentei de către Spitalul Municipal Sighișoara, ce constituie  Anexa nr. 5 la prezenta hotărâre”.
Art. V. Cu ducerea la îndeplinire a prevederilor  prezentei hotărâri se încredinţează Primarul Municipiului Sighişoara, Serviciul Achiziții, Investiții, Fonduri Europene, Biroul Buget, Contabilitate, Salarizare – Direcția Economică din cadrul Municipiului Sighișoara, Managerul Spitalului Municipal Sighișoara, Unitatea de implementare proiecte din cadrul Spitalului Municipal Sighișoara și Biroul Financiar Contabil al Spitalului Municipal Sighișoara.
Art. VI. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu        
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Achiziții, Investiții, Fonduri Europene;

  1 ex. Biroul Buget, Contabilitate, Salarizare – Direcția Economică;

  3 ex. Spitalul Municipal Sighișoara.
12 ex.
B.A.

	3

	Adoptarea hotărârii s-a făcut cu majoritate

□ simplă         □ absolută

□ calificată

	…./…./….
	

	Hotărârea devine obligatorie sau produce efecte juridice, după caz
	…./…./….
	


